ועדת הכספים, כנסת 20, פרוטוקול מספר 1026, 2018-05-02 10:20

משה גפני: שלום רב, אני מתכבד לפתוח את הישיבה.

משה גפני: הצעת חוק שעות עבודה ומנוחה (תיקון מס' 15) (סירוב לעבוד ביום המנוחה השבועי), התשע"ו-2016.

משה גפני: רבותיי, אני מבקש להגיד יותר – במהלך התקופה האחרונה ניהלתי דיונים - גם עם התעשיינים, גם עם המפעלים, גם עם החברות.

משה גפני: אני רוצה לומר, לאיזה כיוון אני רוצה ללכת.

משה גפני: נתחיל בכך, שאני לא חתום על הצעת החוק הזו.

משה גפני: גם ביקשו ממני לחתום – לא רציתי.

משה גפני: אני לא יכול לחתום על חוק שאומר שמחללים שבת, אבל זה דיון אחר.

משה גפני: זה דיון פילוסופי.

משה גפני: אין אף אחד מחברי הכנסת החרדים שחתום על החוק הזה.

משה גפני: חתומים על זה חברי כנסת מאוד מכובדים, אבל אינם נמנים על המפלגות החרדיות.

משה גפני: אז קודם כל שנדע, שזה לא נושא חרדי שעומד על סדר-היום.

משה גפני: לפי דעתי, הוא גם לא נושא דתי.

משה גפני: הוא נושא ערכי, מוסרי, ציבורי מהמדרגה הראשונה.

משה גפני: הוא אושר בוועדת העבודה והרווחה לקריאה ראשונה.

משה גפני: הוא אושר בקריאה טרומית במליאת הכנסת – אגב, נוסח הרבה יותר מחמיר מבחינת המפעלים מאשר מה שאני הולך להציע.

עליזה לביא: אתה קיבלת את זה בזרועות פתוחות ובאהבה.

משה גפני: בא אליי יושב-ראש הוועדה, ובאו אליי חברי הכנסת המכובדים, שהגישו את הצעת החוק.

משה גפני: ביקשו שאעביר את זה פה בקריאה שנייה ושלישת, שאעשה את מה שנדרש, וזה עבר לפה.

משה גפני: זה אושר בוועדת העבודה והרווחה.

משה גפני: זה אושר בטרומי במליאת הכנסת, עבר לוועדת העבודה והרווחה, אושר שם לקריאה ראשונה, ועבר במליאת הכנסת בקריאה ראשונה.

משה גפני: ביקשו החברים הנכבדים, כולל יושב-ראש הוועדה, שאטפל בקריאה השנייה והשלישית, ואז התחלתי לעשות פשרות - כדרכי, מפא"יניק ידוע.

משה גפני: אמרתי כך: לפי החוק הקיים, אדם, עובד שהוא עובד דתי, הכוונה, בין אם הוא יהודי, בין אם מוסלמי או נוצרי – אם על מצוות דתו הוא לא רוצה לעבוד בשבת, אי-אפשר לחייב אותו, והוא לא עובד בשבת.

עודד פורר: זה המצב הקיים.

משה גפני: אמרתי – זה המצב החוקי הקיים.

משה גפני: באו החברים הנכבדים, ואמרו: מה פתאום?

משה גפני: למה רק אדם דתי?

משה גפני: למה האפליה הזאת?

משה גפני: אם אדם שאינו דתי, הוא לא מוכן להצהיר שהוא דתי – הוא לא הולך עם כיפה, לא זה, אבל הוא רוצה לא לעבוד בשבת – למה הוא לא יכול?

משה גפני: הצעה שלדעתי, היא נכונה.

משה גפני: מה הבעיה?

משה גפני: ואז פנו אלי ואמרו: המפעלים יתמוטטו.

משה גפני: כולם יתחילו לא לעבוד בשבת - מה שלא נראה באופק, לצערי הרב.

משה גפני: זה לא הולך לקרות.

משה גפני: ברור לחלוטין.

משה גפני: שכר העבודה בשבת הוא גבוה יותר.

משה גפני: אני לא רוצה להיכנס לכך.

משה גפני: אנחנו מדברים על מספר בודד של עובדים – זו ההערכה, והחוק הוא חוק, שיש לו חשיבות מוסרית, ערכית וציבורית במדינת ישראל, שהיא מדינה יהודית ודמוקרטית.

משה גפני: אני חשבתי, שאני מעביר את זה מהר, ושלום על ישראל.

משה גפני: ואז פנו אליי ואמרו: המפעלים ייפלו, כי אם יש עובד שיושב ליד התנור, ואם אומר: אני לא רוצה לעבוד - המפעל לא יוכל לעבוד.

משה גפני: ואז אמרתי, נכתוב, וביקשתי מהיועצת המשפטית, שתכתוב בחוק, שיש ועדה, שהיא קיימת, אבל בוועדה רגילה צריך את השרים, שהם ישמעו.

משה גפני: לא.

משה גפני: שהשרים יוכלו למנות פקידים שיעסקו בעניין הזה, ואז המפעל אומר: יש פלוני אלמוני, או בכלל המפעל – אם העובדים יכולים לא לעבוד בשבת, המפעל יתמוטט.

משה גפני: שולחים את זה לוועדה הזאת, שמתכנסת אחת לרבעון.

משה גפני: הפקידים לא צריכים אישור מאף אחד, והם מחריגים את המפעל או את העובד מהחוק.

משה גפני: זה, לדעתי, הדבר הפשוט ביותר.

משה גפני: אין בעניין הזה אף בעיה, לא הולך לגרום נזק לאף אחד.

משה גפני: אני מודיע לפרוטוקול, שכל מה שאני אומר, אני אומר כיושב-ראש ועדת הכספים – לא כגפני, כי אני אוחז שאסור שיעבדו בשבת.

משה גפני: זו עמדתי.

משה גפני: לכן גם לא חתמתי על החוק.

משה גפני: לא קרה שום דבר מזה שלא עבדו בשבת בעם היהודי, ושמפעלים התמוטטו, אבל נעזוב את העניין.

משה גפני: אגב, כיושב-ראש ועדת כספים באו וטענו שהמפעלים ייפגעו.

משה גפני: המפעלים לא ייפגעו.

משה גפני: אם רוצים להתנגד גם להצעה הזו – החוק הזה יעבור, שלא תהיה טעות – הוא יעבור היום, יעבור מחר, יעבור עוד חודש, עוד חודשיים.

משה גפני: הוא יכול לעבור בשלושה אופנים: הוא יכול לעבור כמו שהוא עבר בוועדת העבודה והרווחה, לחזור לשם.

משה גפני: כלומר נעביר את החוק כמו שהוא עבר בקריאה הראשונה.

משה גפני: אין צינורות פליטה.

משה גפני: העובד מבקש לא לעבוד – לא עובד.

משה גפני: כמו שהיה שם; אופן שני, כמו שהתחלנו להציע פה – פשרה; והאופן השלישי, הפשרה היותר גדולה, מה שעכשיו אמרתי, שהיא אומרת: החוק מצטמצם מאוד, אבל בכל אופן, יש אמירה, שהיא חשובה, ויש עובדים שכנראה יוכלו לא לעבוד בשבת, ולא לפגוע במפעלים.

משה גפני: אני חוזר לפרוטוקול.

משה גפני: המפעלים ייפגעו בשבת, לא – אני סבור שבזה שלא עובדים בשבת, יש ברכה גדולה.

משה גפני: לא יכולה להיות פגיעה.

משה גפני: אבל אני יודע איפה אני חי, אני יודע מה תפקידי, ולכן אני מציע את הפשרות.

משה גפני: בבקשה.

עודד פורר: אני רק משפט אחד קצר.

עודד פורר: לפני כשעה ישבה פה נגידת בנק ישראל, ודיברה על שלושה גורמים שמסכנים ומפריעים גם לצמיחה במשק.

עודד פורר: אחד זה היה הפריון, השני היה המיומנויות של העובדים, והשלישי היה רגולציה.

עודד פורר: שמענו אותה מצוין, ואז אנחנו עושים פה עוד רגולציה כדי לא לפגוע ביכולת של המשק לעבוד, לתפקד.

עודד פורר: אם יש מקומות שלא אוכפים את החוק, שבו צריכים לשלם 200% לעובדים בשבת, צריך לאכוף את החוק.

עליזה לביא: זה לא אם.

עליזה לביא: אתה יודע שזה קיים.

עודד פורר: צריך לאכוף את החוק.

עודד פורר: אתם רוצים – תקיימו חוק לאכיפת חוק, אבל אי-אפשר עכשיו לומר- -

משה גפני: נביא לך את המקרים, ברגולציות, שאראה לך הכול.

משה גפני: בסדר.

עודד פורר: אנחנו בפשרה ובדיון שהתקיים גם בלשכתך, הסכמנו לפשרה כזו, לה נהיה מוכנים להסכים.

משה גפני: חברים, מה קורה?

עליזה לביא: פולקמן, מה קרה?

עליזה לביא: שתף אותנו.

עודד פורר: לעניין עצמו, אנחנו אמרנו שמי שמגיש בקשה להחרגה, מאותו רגע הוא מוחרג עד הדיון בוועדה.

עודד פורר: אם הוועדה לא תקבל את בקשתו, מאותו רגע הוא כבר לא מוחרג, אבל התנאי הוא שיש לו החרגה.

עודד פורר: אחרת עכשיו הוא יחכה.

עודד פורר: נניח שעבר הרבעון.

עודד פורר: עכשיו שלושה חודשים הוא עומד ככה?

משה גפני: אין דבר כזה.

עודד פורר: הם דנו בינואר.

עודד פורר: הדיון הבא הוא באפריל.

עודד פורר: אני אומר שברגע הגשת הבקשה הוא מוחרג, עד דיון בוועדה.

עודד פורר: לזה אני מוכן להסכים.

משה גפני: אם אנחנו אוחזים בזה, הבעיה היא פחות.

משה גפני: אוריאל לין, ממש בקצרה.

משה גפני: אין לנו הרבה זמן.

2436: אוריאל לין, חבר הכנסת לשעבר, נשיא איגוד לשכות המסחר.

2436: אנחנו מסבכים ללא צורך נושא פשוט.

2436: העיקרון חייב להיות ברור ביותר – לא כופים על עובד, לעבוד בשבת.

2436: לא משנה אם הוא דתי, לא משנה אם זה מבחינה מצפונית, או כי אין לו כיף לעבוד בשבת.

2436: לא משנה לי.

2436: אני אומר - אני מקבל לחלוטין עיקרון ברזל: לא כופים על עובד לעבוד בשבת.

2436: עד כאן התפישה הבסיסית.

2436: עכשיו מה הלאה.

2436: זה צריך להיעשות, אדוני היו"ר, מבלי שניצור הכבדות נוספות על המעסיקים.

2436: מספיק כבר עם ההכבדות על המעסיקים.

2436: באמת.

2436: יש גבול לכל דבר.

2436: במקום שאפשר לפתור בעיה בלי להוסיף הכבדות על המעסיקים, עדיף לפתור את זה בלי הכבדות.

2436: אנחנו גם לא צריכים גם, אדוני היו"ר, להקים ועדות מיוחדות.

משה גפני: לא צריכים להקים.

משה גפני: יש ועדות קיימות.

עליזה לביא: ביקשו.

עליזה לביא: אנחנו לא תכננו.

2436: אדוני היו"ר, אני אומר מצב.

2436: עובד במקום עבודה.

2436: הוא הסכים לעבוד בשבת.

2436: הוא עבד בשבת.

2436: עבודתו בשבת חיונית.

2436: הוא אומר: אני רוצה להפסיק לעבוד בשבת.

2436: בסדר גמור.

2436: אבל מה התוצאה – אני לא רוצה שהמעסיק יצטרך לקחת עובד אחר במקומו, כי הוא רוצה להפסיק לעבוד בשבת.

2436: חייבת להיות הגינות.

2436: אם הוא עבד במקום שעבד בשבת, והסכים לעבוד בשבת, ועבד בשבת, ועכשיו אומר: אני לא רוצה לעבוד בשבת, אני חושב שלמעסיק צריכה להיות האפשרות לומר לו: אדוני היקר, עבודתך בשבת חיונית.

2436: אני לא יכול להעמיס על עצמי לקחת עובד נוסף – אני נאלץ להתחיל בתהליכי פיטורין.

2436: נאמר שבא עובד חדש.

2436: הוא יודע שהוא צריך לעבוד בשבת.

2436: הוא הסכים לעבוד בשבת.

2436: הוא התחיל לעבוד בשבת.

2436: אותו מצב.

2436: לא יכול להיות מצב, שיכריחו מעסיקים, להעסיק עובדים, שאינם רוצים לעבוד בשבת, כשהעבודה בשבת לעסק היא חיונית, ואני לא מדבר על-פי הקריטריונים שנקבע לפי שיקולי הוועדה המיוחדת; היא חיונית למפעל.

בצלאל סמוטריץ': אבל הוא סותר את עצמו.

בצלאל סמוטריץ': בסוף אתה כן כופה עליו לעבוד בשבת.

בצלאל סמוטריץ': או תעבוד בשבת או תתפטר.

בצלאל סמוטריץ': אתה כופה עליו.

עודד פורר: תנהלו גם את העסקים, בצלאל.

עודד פורר: אתם מפחיתים רגולציה, רק תתחילו לנהל את העסקים.

עודד פורר: תהיו אתם מנהלי עסקים.

עודד פורר: תעשו את ראיונות העבודה לעובדים.

עודד פורר: ירדתם מהפסים.

2436: אדוני היו"ר, אפשר להשיג את המטרה המרכזית בלי שום סיבוכים נוספים, בלי שום ועדות נוספות, בפשטות, באיזון ובהגינות מול המעסיק.

2436: זה הכול.

2436: שלא יעבוד בשבת.

2436: לא אכפת לי למה.

2436: אבל לתת למעסיק את האפשרות לומר לו: עבודתך בשבת כאן חיונית.

2436: אני לא יכול היום לקחת עובד נוסף, כי אתה לא רוצה לעבוד בשבת.

2436: גם אותו עובד נוסף, אדוני היו"ר- -

עודד פורר: אני לא מבין את הפרוצדורה, אדוני.

עודד פורר: אנחנו בדיון על החוק?

משה גפני: עדיין לא.

עודד פורר: אני יכול להגיש הסתייגויות?

מכלוף מיקי זוהר: אני אגיש הסתייגות על הקמת הוועדה.

מכלוף מיקי זוהר: או ניתן את זה לפורר.

עודד פורר: יש לי הרבה הסתייגויות.

2436: תרשו לי לסכם.

2436: כל מי שלא רוצה – שלא יעבוד בשבת.

2436: אבל הגינות מול המעסיק.

2436: עבודתו חיונית – אני לא רוצה לקחת עובד מיוחד כדי שיעשה את העבודה בשבת.

2436: אני לא חושב שצריך את אותה ועדה מיוחדת.

משה גפני: זו לא ועדה מיוחדת.

משה גפני: זו ועדה קיימת.

2436: בואו נוותר על זה.

2436: יש מצב חוקי קיים במדינה הזו.

2436: אני מציע להתייחס קצת יותר בכבוד ובהגינות למעסיקים, ולבנות את החוק הזה על עקרונות פשוטים ביותר.

משה גפני: תודה רבה.

משה גפני: הממשלה, בבקשה.

איה דביר: איה דביר, משרד המשפטים.

איה דביר: רק להציג את עמדת הממשלה.

איה דביר: היא לא דנה בהצעת החוק עד היום.

איה דביר: ועדת השרים קיימה דיון לגביה ביום ראשון האחרון, והצביעה שהיא מתנגדת לנוסח הצעת החוק כפי שעבר בקריאה ראשונה ומונח לקריאה שנייה ושלישית, והנחתה שככל שיגובש נוסח מוסכם עם משרדי הממשלה הנוגעים בדבר, יובא הנוסח המוסכם לדיון בוועדת שרים מחדש.

איה דביר: רק יידעתי את הוועדה וחבריה שהממשלה דנה בהצעת החוק בנוסח הנוכחי, ומתנגדת אליו.

איה דביר: היא התוותה דרך- - -

משה גפני: יש לכם הצעה אחרת?

איה דביר: תמשיך ההידברות עם משרדי הממשלה כדי לגבש נוסח מוסכם.

איה דביר: מזכירה שגם היה נוסח שהוסכם על כלל משרדי הממשלה, והובא על-ידי משרד העבודה בדיון האחרון.

משה גפני: אני יכול לדעת מה הנוסח?

איה דביר: ודאי.

משה גפני: אני שיניתי כמה פעמים.

משה גפני: אני רוצה לדעת, האם יש נוסח.

איה דביר: משרד העבודה הניח נוסח בדיון הקודם.

איה דביר: אאפשר לנציגת משרד העבודה להציג אותו.

משה גפני: למי נתתם נוסח?

משה גפני: הבוקר הגיעה הסתייגות?

דבי אליעזר: גם שר העבודה וגם שר הכלכלה הגישו הסתייגות בנוסח שהוקרא לוועדה בישיבה הקודמת.

משה גפני: מה אומרת ההסתייגות?

משה גפני: רק תגידי את הנוסח.

דבי אליעזר: כפי שהסכמנו בפעם הקודמת, החוק בא לאסור העסקת עובדים במנוחה השבועית, אלא אם כן היא פוטרה על-פי קריטריונים שנקבעו בחוק.

דבי אליעזר: העיקרון שבחוק שעות מנוחה, שמונח בפני המחוקקים, הוא שזכותו של עובד, לקבל מנוחה שבועית.

דבי אליעזר: זו הזכות.

דבי אליעזר: מתי לא תהיה הזכות הזו – כשבה

דבי אליעזר: תקיים התנאים שנקבעו בסעיף 12א לחוק, החליט השר או אל מי שאליו הואצלה סמכותו, להתיר – הותרה העסקה של העובדים במנוחה השבועית, כלומר נעשתה בחינה שבאמת יש צורך בעסק מסוים, להתיר העסקה במנוחה השבועית.

דבי אליעזר: לכן ההסתייגות אומרת בקווים הכלליים, שלא תהיה ועדה.

משה גפני: על דעת מי ההסתייגות הזו?

דבי אליעזר: שר העבודה ושר הכלכלה, וגם זה בא בהתייעצות עם משרד האוצר ומשרד המשפטים, ומקבלים את הנוסח מבחינה מקצועית.

מכלוף מיקי זוהר: לא יהיה לך רוב אחר כך.

מכלוף מיקי זוהר: אתה לא מבין - כל העולם קם פה.

מכלוף מיקי זוהר: באמת.

מכלוף מיקי זוהר: תגמור עם זה.

עליזה לביא: ברור לך גם למה כל העולם קם פה.

משה גפני: עם כל הכבוד, תפסיקו.

מכלוף מיקי זוהר: לא אפסיק.

מכלוף מיקי זוהר: תצביע.

משה גפני: הלאה.

דבי אליעזר: הנוסח אומר את הדבר הבא: אחת, כמובן, החריגים שהיו חלים בקשר לעובד שהוא דתי ויש לו הזכות לסרב, יחולו גם במקרה הזה.

דבי אליעזר: בנוסף, לא תקום ועדה, אלא מקומות עבודה שבהם ניתן על בסיס שתי עילות, שהן בסופו של דבר הבסיס למתן ההיתרים, שזה תהליכים רציפים, כשיש מחויבות לתהליך רציף, אחד; שתיים, ההיתר ניתן על בסיס חיוניות, לא יינתן היתר, בכפוף לכך שתהיה התחשבות ברצונם של עובדים, שהודיעו למעסיקם, שאינם מעוניינים בעבודה בשבת.

דבי אליעזר: כלומר המעסיק צריך להתחשב ברצונם של העובדים.

דבי אליעזר: אנחנו יודעים מהנתונים שיש אצלנו, שלכמה מקרים, כנראה תהיה אפשרות להתחשבות הזאת, כי יש כאלה שמבקשים כוננים.

דבי אליעזר: במקרים אחרים מבקשים בדיוק – מצבת כוח האדם, שמחויב להיות מועסק בשבת.

בצלאל סמוטריץ': בשביל זה לא צריך חוק.

דבי אליעזר: אנחנו מבקשים גם להצביע על ההסתייגות של שר העבודה ושר הכלכלה והתעשייה.

בצלאל סמוטריץ': היא בעצם מעקרת את החוק מתוכן.

מכלוף מיקי זוהר: אבל אפשר להגיש הסתייגויות לחוק?

משה גפני: אפשר.

מכלוף מיקי זוהר: אז תפיל את הרביזיות.

משה גפני: מיקי, אני מכבד את עמדתך.

משה גפני: ההסתייגות הזו היא בסדר, מאה אחוז, אבל אם היא תתקבל, לא אביא את החוק, כי מה שאתם עושים, ואתם לא מעיזים להגיד את זה; גם השרים שלכם לא מעיזים להגיד את זה.

משה גפני: אתם נגד זה, לתת לעובד שלא רוצה לעבוד בשבת.

משה גפני: מה את אומרת?

משה גפני: את מגישה הסתייגות, שהיות שהוא קיבל היתר עבודה לעבוד בשבת, אז ממילא הוא יחליט אם הוא נותן לו, כן או לא; האם זה עומד בקריטריון או לא.

משה גפני: שהשר שלך יבוא, ושר הכלכלה יבוא, והוא יגיד: הוא נגד לתת לעובד חילוני את האפשרות לא לעבוד בשבת.

משה גפני: אם ההסתייגות הזו מתקבלת, אין חוק.

משה גפני: אני לא מביא את זה.

משה גפני: השרים האלה, שמגישים את ההסתייגות, כולל משרד המשפטים, הם נגד לתת לעובד שאינו דתי, נגד לתת לו את האפשרות.

איה דביר: משרד המשפטים לא הגיש הסתייגות.

משה גפני: בסדר.

עליזה לביא: גם פעם שעברה אמרת, ואמרנו שאנחנו מאוד מעריכים את זה.

מכלוף מיקי זוהר: חברים, פשוט מאוד – אם עודד פורר רוצה להגיש הסתייגויות – זכותו.

מכלוף מיקי זוהר: אם הוא הולך להרבות בהסתייגויות, בעיניי, בוא נפיל את הרפורמות, ובזה זה נגמר.

מכלוף מיקי זוהר: יתכבד עודד פורר ויאמר, האם יש לו הסתייגויות.

עודד פורר: אני עובד אצלך?

עודד פורר: התבלבלת קצת.

מכלוף מיקי זוהר: אדוני, אני מבקש ממך להעלות להצבעה.

משה גפני: אתה מבקש.

משה גפני: שנייה.

משה גפני: אני מסכם כדלהלן.

משה גפני: את ההסתייגות הזו, אני מציע – אני מבין שהעברתם אותה הבוקר.

דבי אליעזר: כן.

דבי אליעזר: אבל הקראנו אותה גם לפני שבועיים, שלושה, כשהוועדה השתנתה.

דבי אליעזר: זה לא חדש לך.

מכלוף מיקי זוהר: אם תדחה את זה בעוד שבוע, הרבה מים יעברו בנהר.

משה גפני: ברגע שנחליט שאנחנו חוזרים לחוק, ולא מפילים את הרביזיה, אם נחליט כך, וההסתייגות שלכם תתקבל, או היא תעלה למליאה, ותבוא להצבעה במליאה, לא יהיה חוק.

משה גפני: אם ההסתייגות תתקבל במליאה, אני מושך את החוק הזה.

מכלוף מיקי זוהר: בלי הצבעה בוועדת כספים?

בצלאל סמוטריץ': זה יכול ליפול פה, ויבוא למליאה, ואז גפני ימשוך את החוק.

מכלוף מיקי זוהר: הם לא העלו את זה כאן.

מכלוף מיקי זוהר: אני לא אפיל להם את זה.

מכלוף מיקי זוהר: אני אפיל להם את זה גם במליאה.

בצלאל סמוטריץ': גפני, אנחנו צריכים חופש הצבעה בקואליציה?

בצלאל סמוטריץ': אנחנו מעבירים את זה.

בצלאל סמוטריץ': יהיה חופש הצבעה?

מכלוף מיקי זוהר: יהיה חופש הצבעה.

בצלאל סמוטריץ': אז אמרתי – בוא נעביר את זה כמו שזה.

משה גפני: רגע.

משה גפני: עם כל הכבוד.

משה גפני: מה שאני מציע- -

עודד פורר: תעבירו חוק של יש עתיד.

בצלאל סמוטריץ': אבל אנחנו חתומים עליו.

בצלאל סמוטריץ': למה אתה אומר את זה?

מכלוף מיקי זוהר: זה חוק שלי; לא של יד עתיד.

מכלוף מיקי זוהר: אני מקדם את זה.

מכלוף מיקי זוהר: זה חוק שלי.

עליזה לביא: עודד, אתה מתנהג בצורה לא אתי.

עליזה לביא: אתה יכול להתבייש.

עודד פורר: את מתנהגת בצורה אתית?

עודד פורר: מביאים את החוק הזה, ומעבירים אותו בצורה כזאת, בניגוד להסכמות שדיברנו עליהן – על מה אתם מדברים?

עליזה לביא: תתבייש לך.

עליזה לביא: לא טובת הציבור לנגד עיניך.

עודד פורר: לא טובת הציבור לנגד עיניך.

עודד פורר: שיסגרו את העסק, לא יעבדו בו – לא ביום ראשון, לא ביום שני וגם לא ביום שבת.

עליזה לביא: והשר שלך לא מתנגד.

עליזה לביא: מה בוער לך?

מכלוף מיקי זוהר: זו החלטה לא טובה שלך, ואתה יודע את זה.

מכלוף מיקי זוהר: אתה פוגע באוכלוסייה שהכניסה אתכם לכנסת.

עליזה לביא: לנצל עובדים, זה מה שאתה עושה.

עליזה לביא: פתאום נזכרת ברגולציה.

עודד פורר: לא פתאום נזכרתי.

עודד פורר: במקרה, עליזה, אני עוסק בנושא הזה כל הזמן, ובמקרה זה נורא נוח להביא הצעות חוק בלי לחשוב טיפה, מטר קדימה, על ההשלכות שלהם.

עודד פורר: את זה אתם עושים.

עודד פורר: אני מוכן לשבת לדבר, אבל בצורה הזו, שהדיון מתנהל, אדוני, זו בושה וחרפה, וזה המשך של הדיון הקודם, שבו העברת את ההצעה הזו.

עליזה לביא: לא היית כאן בדיון הקודם בכלל.

עודד פורר: העבירו את זה על הראש שלי.

עודד פורר: עשו רביזיה, ואחר כך קבעו דיון שביקשתי לא לקבוע אותו, בניגוד לעמדתי.

משה גפני: בבקשה.